Ζημιά 2,7 εκ. ευρώ κατάφερε να έχει η ΕΡΤ από το Μουντιάλ!

Κατάφεραν το ακατόρθωτο στην ΕΡΤ. Να έχουν ζημιά ακόμα και από το χρυσοφόρο Μουντιάλ!

Τα έσοδα από τη μεταδιδόμενη διαφήμιση στον έναν μήνα των αγώνων του Παγκοσμίου Κυπέλλου, όπως αναφέρουν οι Τυπολογίες, ανήλθαν, κατ’ εκτίμηση, σε 7,3 εκατ. ευρώ, με την ΕΡΤ1 να κατακτά στο ίδιο διάστημα τη δεύτερη θέση στην τηλεθέαση.

Για την απόκτηση των δικαιωμάτων η ΕΡΤ διέθεσε ένα ποσό 10 εκατ. ευρώ, ενώ δεν είναι ξεκάθαρο αν σε αυτό το πόσο υπολογίζονται τα συνολικά έξοδα της ΕΡΤ, όπως η δημοσιογραφική αποστολή στη Ρωσία.

Τους αγώνες διεκδικούσαν επίσης ο ΣΚΑΪ και ο ΑΝΤ1, ενώ πρέπει να συνυπολογιστεί ότι στη διοργάνωση δεν συμμετείχε η Εθνική Ελλάδος.

Μάλιστα το περασμένο καλοκαίρι υπήρξε η ιδέα της συνδιαχείρισης του προϊόντος, την οποία απέρριψε ο Β. Κωστόπουλος όταν ανέλαβε τα ηνία της ΕΡΤ.

Ο ΑΝΤ1 επανήλθε με νέα πρόταση τον Μάιο, αλλά η ΕΡΤ ήταν και πάλι αρνητική στη συνεκμετάλλευση των αγώνων.

Πηγή: Τυπολογίες, left.gr